TACC ปลื้ม! คว้ารางวัล “Outstanding Investor Relations” ยาว 4 ปีซ้อน
TACC ปลื้ม! คว้ารางวัล “Outstanding Investor Relations” ยาว 4 ปีซ้อน
18 ธ.ค. 2563

ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย ให้เกียรติมอบรางวัล Outstanding Investor Relations Awards ประเภท บริษัทจดทะเบียนด้านนักลงทุนสัมพันธ์ดีเด่น ประจำปี 2563 ในกลุ่มตลาดหลักทรัพย์ เอ็ม เอ ไอ (mai) ให้แก่ คุณสุวีรยา อังศวานนท์ ผู้ช่วยกรรมการผู้จัดการสายงานบริหารคู่ค้า และสื่อสารองค์กร บริษัท ที.เอ.ซี.คอนซูเมอร์ จำกัด (มหาชน) หรือ TACC ซึ่งได้รับรางวัลเป็นปีที่ 4 ติดต่อกัน และเป็นรางวัลที่มอบให้แก่ บริษัทจดทะเบียนที่มีความโดดเด่น ด้านการดำเนินกิจกรรมนักลงทุนสัมพันธ์ที่ให้ความสำคัญต่อการมีส่วนร่วมของทั้งองค์กรในการดำเนินกิจกรรม
รวมทั้งเป็นรางวัลที่มีเกียรติ และสร้างความภาคภูมิใจให้กับทีมงานของบริษัทฯ เพื่อมุ่งมั่นทำสิ่งที่ดีให้กับลูกค้า นักลงทุนและผู้ถือหุ้นต่อไปในอนาคต งานดังกล่าวจัดขึ้น เมื่อเร็วๆ นี้